<classify> Yanga ilifanikiwa kutetea taji lake baada ya Simba kufungwa bao 1-0 na Mwadui ya Shinyanga katika mchezo uliofanyika Uwanja wa Taifa jijini Dar es Salaam.Mabingwa Yanga wana pointi 72 ambazo haziwezi kufikiwa na timu yoyote ile wakati kila timu imebakisha mchezo mmoja kabla ya kufungwa kwa pazia la Ligi Kuu Tanzania Bara.Mshindi wa Pili Azam FC na Simba zenye pointi 63 na 62 ndizo ziko katika vita kali ya kuwania nafasi ya pili baada ya timu hizo kutokuwa na matumaini tena ya kutwaa taji la ligi hiyo inayoshirikisha jumla ya timu 16.Azam ambayo itacheza na Mgambo JKT katika mchezo wake wa mwisho kwenye Uwanja wao wa Azam Complex wakati Simba watahitimisha kwa kucheza na JKT Ruvu kwenye Uwanja wa Taifa.Mgambo ambayo iko katika hatari ya kushuka daraja, haitakubali kufa kirahisi mbele ya Azam FC, ambayo tayari iko katika nafasi nzuri ya kumaliza katika nafasi ya tatu.Kwa upande wa Simba, wenyewe nao watakuwa na kibarua kigumu kwani wanacheza na JKT Ruvu, ambayo nayo iko katika hatari ya kushuka daraja endapo haitakomaa katika mchezo wake huo wa mwisho.Zinazoshuka daraja Baada ya Coastal Union kuwa ya kwanza kushuka daraja, vita imebaki kwa Toto Africans, JKT Ruvu, Kagera Sugar, Mgambo JKT na Africans Sports, ambazo ziko katika nafasi ya 11 hadi 15.Mchuano wa kushuka daraja utakuwa mkali katika mechi za mwisho zitakazofanyika Jumapili wakati African Sports waliopo katika nafasi ya 15 wakiwa na pointi 30 watakwaana na Mtibwa Sugar kwenye Uwanja wa Manungu, Turiani wilayani Mvomero.Sports wanaweza kufikisha pointi 29 endapo watashinda mchezo huo kwa mabao mengi na huku wakiomba JKT Ruvu yenye pointi hizo wafungwe katika mchezo wao dhidi ya Simba.Mgambo wako katika nafasi ya 14 wakiwa na pointi 27 wenyewe nao wanaweza kuokoka endapo watashinda mchezo wao wa mwisho dhidi ya Azam FC na kufikisha pointi 30 sawa na Toto Africans, ambayo itamalizia CCM Kirumba dhidi ya Stand United.Timu nyingine iliyopo katika hatari ya kushuka daraja ni Kagera Sugar yenye pointi 28, ambayo ikishinda mchezo wake wa mwisho dhidi ya Mwadui FC, ambayo haiko katika hatari ya kushuka daraja. JKT Ruvu yenye pointi 29 nayo iko katika hatari ya kushuka daraja, endapo itashindwa kuibuka na ushindi katika mchezo wake dhidi ya Simba.Toto Africans ina pointi 30 na kama timu zilizo chini yake zitafanya vizuri na yenyewe ikafungwa katika mchezo wa mwisho dhidi ya Stand United inaweza kushuka itategemea mabao iliyonayo.Ratiba ya mechi za mwisho Jumapili Mei 22:Mbeya City vs Ndanda FCCoastal Union vs PrisonsSimba SC vs JKT RuvuToto Africans vs Stand UnitedAzam FC vs Mgambo JKTKagera Sugar vs Mwadui FCMtibwa Sugar vs African SportsMajimaji vs Yanga.  <topic>: MICHEZO 